Linda kudac d tamedyazt, d tamarut ( tanagalt ) tamezwarut deg tsekla tamaziɣt , tesaweḍ iwakken ad tt-aru ungal s tutlayt tamaziɣt, tlul ass n 12 di tubar 1975 di Mecriya ( Agezdu n Naama) lassel-is n Ait Bumehdi ( Larebɛa n At Wassif ) deg ugezdu n Tizi Wezzu, di tudert-is n yal ass, tesɛa agerdas n (photographe)11, ankcum-ines ɣer tira yella-d asmi tesɛa 14 n yiseggasen di laɛmer-is, di tazwara tebda s kra n yiḍrisen n tmedyazt s tutlayt tafrensist id-yettmeslayen ɣef tlelli, tameṭṭut, tamaziɣt, llufan, tayri...atg, tura kraḍ n wamuden n yisefra sin s tutlayt tafrensist “ Comme une forte de mots dits ” yfeɣ-d deg usegas n 2001, aked “l’ambe verge” deg useggas n 2003, yiwen s teqbaylit “ lliɣ uqbel ad illiɣ” deg useggas 2005, anda i tarra tajmilt s wazal-is i tmeṭut. Tamarut-agi ur teqqim ara kan deg weḥric n tmedyazt, imi tenǧǧer abrid-is ɣer twesatin nniḍen n tsekla, tin yecban tullist d wungal, tura tullist s teqbaylit, umi tsemma “ Anagi n tudert” i yettwasuqlen ɣer tutlayt tafrensist “ témoin d’une vie”, yis id-tewwi araz deg temzizzelt n wegraw n tlawin n wegrakal deg useggas n 2006 di Marseille di tmurt n Fransa , araz-a yefka-as asugen iwaken ad tt-semɣer tiktiwin-is, akken ad tt-aru ungal-is amenzu iwumi tsemma “ Aɛciw n tmest” id-tesufeɣ deg useggas n 2009 s tutlayt taqbaylit, sakin tarna-d wis ssin iwumi tefka azwel “ Tamacahut Taneggarut” , i yewwin araz n Assia Ǧebbar di 2016. Texdem aṭas n temliliyi d isaragen ama di tmurt-neɣ ama di tmura tibarraniyin, acku d netta i tameṭṭut tamezwarut i yuran ungal s tmaziɣt deg tmurt n Lezzayer , d ungal ara yesnarnin tasekla taqbaylit, d win ara d yawin abaɣur i tutlayt-nneɣ tamaziɣt sumata.